SL Uradni list Evropske unije C 59/4

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

Obvestilo o vlogi za izključno dovoljenje za iskanje tekočih in plinastih ogljikovodikov, imenovano „Permis du Pays du Saulnois“

(Besedilo velja za EGP)

(2007/C 59/04)

Družba Lundin International SA s sedežem na MacLaunay, F-51210 Montmirail (Francija) je 26. septembra 2006 zaprosila za izključno dovoljenje za iskanje tekočih in plinastih ogljikovodikov, imenovano „Permis du Pays du Saulnois“, za obdobje treh let na površini približno 264 kvadratnih kilometrov, ki pokriva del departmaja Moselle.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami, pri čemer izhodiščni poldnevnik poteka skozi Pariz.

točke Severna zemljepisna širina Vzhodna zemljepisna dolžina A 54,40 S. z. š. 4,60 V. z. d. B 54,40 S. z. š. 4,80 V. z. d. C 54,30 S. z. š 4,80 V. z. d. D 54,30 S. z. š. 4,70 V. z. d. E 54,20 S. z. š. 4,70 V. z. d. F 54,20 S. z. š. 4,50 V. z. d. G 54,30 S. z. š. 4,50 V. z. d. H 54,30 S. z. š. 4,60 V. z. d.

Vložitev zahtevkov

Vlagatelji začetnega zahtevka in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 4, 5 in 6 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 z dne 2. junija 2006 o rudarskih pravicah in o pravicah podzemnega skladiščenja (Journal officiel de la République française,3.6.2006).

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 26. septembra 2008.

Pogoji in zahteve za izvajanje dejavnosti in njeno prenehanje

Vlagatelji začetnega zahtevka in konkurenčnih zahtevkov se sklicujejo na člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la république française, 3.6.2006).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 (telefon: (33-1) 44 97 23 02, telefaks: (33) 144 97 05 70).

Zgoraj omenjene zakonske in druge določbe so na voljo na spletni strani:

http://www.legifrance.gouv.fr.

(1) UL L 164, 30.6.1994, str. 3.